wickkiey/tamil-wikipedia-chunked huggingface dataset:
# அல்கா ராய்

## தேர்தல் வரலாறு

2017ஆம் ஆண்டு நடைபெற்ற உத்தரப்பிரதேச சட்டப்பேரவைத் தேர்தலில் அன்சாரியின் சகோதரரை அல்கா ராய் தோற்கடித்தார். இதற்கு முன்னர் 2005-ஆம் ஆண்டில் அல்கா ராயின் கணவர் சுட்டுக் கொல்லப்பட்டு, 2006ஆம் ஆண்டு நடைபெற்ற சட்டமன்ற இடைத் தேர்தலில் அல்கா ராய் போட்டியிட்டு போட்டியிட்டார். இத்தேர்தலில் கிருஷன் குமார் என்பவரி 33,744 வாக்குகள் வித்தியாசத்தில் அல்கா ராய் தோற்கடித்தார்.
# அல்கா ராய்

## சட்டமன்ற உறுப்பினராக

| 01 | 2006 | 2007 | உறுப்பினர், 14வது சட்டமன்றம் |
| --- | --- | --- | --- |
| 01 | 2017 | 2022 | உறுப்பினர், 17வது சட்டமன்றம்17வது சட்டப்பேரவை |
# பெரோகார்டோனைட்டு

**பெரோகார்டோனைட்டு** (*Keilhauitee*) என்பது Fe/(Fe+Mg) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆலிவைன் தொடரில் உள்ள ஒரு கனிம வகையாக இக்கனிமம் வகைப்படுத்தப்படுகிறது. 70% முதல் 90% ஆலிவைன் திண்மக் கரைசல் தொடரின் இறுதி உறுப்பினரான பாயலைட்டும் 30% முதல் 10% வெள்ளை ஆலிவைன் எனப்படும் பார்சுட்டரைட்டும் 0.7 முதல் 0.9 என்ற விகிதத்தில் பெரோகார்டோனைட்டில் கலந்துள்ளன. ஆலிவைன் தொடருக்கான வழக்கற்றுப் போன ஆர்ட்டோனோலைட்டு சொற்களஞ்சியத்திலிருந்து இப்பெயர் பெறப்பட்டது.  
ஆத்திரேலியாவின் குயின்சுலாந்தில் உள்ள மவுண்ட் கில்லீசு மலை, மேற்கு கிரீன்லாந்தின் இலிமாசாக்கு வளாகம், சிசிலியின் பான்டெல்லேரியா தீவு; செயிண்ட் லூசியாவில் உள்ள சோக் கிராமம் ஆகிய இடங்களில் கிடைப்பதாகப் பதிவாகியுள்ளது.
# Module:IPA/styles.css

/* */
.IPA-label-small {
font-size: 85%;
}  
/* Don't shrink the label where text is already small, per MOS:SMALLTEXT */
.references .IPA-label-small,
.infobox .IPA-label-small,
.navbox .IPA-label-small {
font-size: 100%;
}
# காசுமீர் கருப்பு நாள்

**காசுமீர் கருப்பு நாள்** (*Kashmir Black Day*) என்பது ஒவ்வோர் ஆண்டும் அக்டோபர் மாதம் 27 ஆம் தேதியன்று நினைவு கூரப்படுகிறது. காசுமீர் மக்களும் உலகெங்கிலும் உள்ள பாக்கித்தானியர்களும் காசுமீர் கருப்பு நாளை நினைவு கூர்கின்றனர். ஒவ்வொரு ஆண்டும், இந்த நாள் ஒற்றுமையை வெளிப்படுத்தவும், சுயநிர்ணய உரிமை போராட்டத்தில் காசுமீர் மக்களை ஆதரிக்கவும் நினைவு கூர்வதாக குறிக்கப்படுகிறது.
# காசுமீர் கருப்பு நாள்

## பின்னணி

1947 ஆம் ஆண்டு அக்டோபர் மாதம் 27 ஆம் தேதியன்று ஆக்கிரமிப்பு இந்திய துருப்புக்கள் சிறீநகரில் இறங்கின. ஒரு நாள் முன்னதாக காசுமீர் சமத்தானத்தின் அப்போதைய ஆட்சியாளர் அரி சிங்<nowiki/>கு கையெழுத்திட்டதாகக் கூறப்படுகிறது. கிட்டத்தட்ட அதிகாரத்தை இழந்த பின்னர் இணைப்பு ஒப்பந்தத்தின் கூற்றின் பேரில், எதேச்சாதிகாரத்திற்கு எதிரான மக்கள் எழுச்சியை எதிர்கொள்ளவே இத்துருப்புகள் வருகைக்கு காரணமாகக் கூறப்படுகிறது.
# தவா ஆறு

**தவா ஆறு** (*Tawa River*) மத்திய இந்தியாவில் நர்மதா ஆற்றின் துணை நதியாக ஒடுகிறது.
# தவா ஆறு

## நதியின் பாதை

தவா ஆறானது 172 கி. மீ. உயரத்தில் நர்மதாவின் மிகப்பெரிய துணை நதியாகப் பாய்கிறது. பேதுலின் சத்புரா மலைத்தொடரில் உருவாகி வடக்கு மற்றும் மேற்கே பாய்ந்து, ஓசங்காபாத்து மாவட்டத்தில் உள்ள பாந்த்ரா பான் கிராமத்தில் நர்மதா ஆற்றுடன் இணைகிறது.
# தவா ஆறு

## அணை

1958 ஆம் ஆண்டில், தெற்கு ஓசங்காபாத்து மாவட்டத்தில் தவா நீர்த்தேக்கத்தை உருவாக்குவதற்காக பணிகள் தொடங்கின. 1978 ஆம் ஆண்டில் பணிகள் முடிக்கப்பட்டன. நாற்பத்து நான்கு கிராமங்கள் நீர்த்தேக்கத்தால் மறைந்தன.
# தவா ஆறு

## சுற்றுப்புறங்கள்.

இந்தியாவின் மிகப் பழமையான வனப் பாதுகாப்பு அமைப்பான போரி வனவிலங்குச் சரணாலயம் 1865 ஆம் ஆண்டில் தவா ஆற்றின் குறுக்கே நிறுவப்பட்டது. போரி காப்பகக் காடு போரி சரணாலயத்தின் ஒரு பகுதியாகும். இது 1999 ஆம் ஆண்டில் நிறுவப்பட்ட பச்மரி உயிர்க்கோள காப்பகத்தின் ஒரு பகுதியும். இக்காப்பகம் தவாவின் மேல் நீர்நிலையின் பெரும்பகுதியை உள்ளடக்கியுள்ளது.
# புருதுராஜு ராமராஜு

**புருதுராஜு ராமராஜு** (*Biruduraju Ramaraju*) (16 ஏப்ரல் 1925-8 பிப்ரவரி 2010) என்பவர் ஒரு இந்திய எழுத்தாளரும் அறிஞரும் பேராசிரியரும் ஆவார். இவர் தெலுங்கு மொழி நாட்டுப்புறக் கதைகளைப் ஆராய்ந்ததற்காக நன்கு அறியப்பட்டவர்.  
ராமராஜு இந்து தேசியவாத அமைப்புகளிலும் தீவிரமாக இருந்தார். 1974இல் ராஷ்டிரிய சுயம்சேவாக் சங்கத்தின் (ஆர். எஸ். எஸ்.) முக்கிய உறுப்பினர்களில் ஒருவராக இருந்தார். 1980களில் விசுவ இந்து பரிசத் ஆந்திரப் பிரதேச மாநிலத் தலைவரான இவர், 1984-ஆம் ஆண்டில் இராம ஜென்மபூமி இயக்கத்திற்குத் தலைமை தாங்கினார்.
# புருதுராஜு ராமராஜு

## வாழ்க்கை மற்றும் தொழில்

ராமராஜு இந்தியாவின் இன்றைய தெலுங்கானாவில் அமைந்துள்ள தேவுனூரு என்ற தொலைதூர கிராமத்தில் 1925 ஏப்ரல் 16 அன்று பணக்கார நிலப்பிரபுக்கள்களின் குடும்பத்தில் பிறந்தார். இவர் தனது தொடக்கக் கல்வியை கிராமத்தில் முடிக்க முடிந்தது, ஆனால் இடைநிலைப் பள்ளிப் படிப்பிற்காக ஹனாம்கொண்டாவுக்கு அருகிலுள்ள மடிகொண்டாவிற்கு 14 கி. மீ. தொலைவு நடந்து செல்ல வேண்டியிருந்தது. மடிகொண்டா இப்போது வாரங்கல் மாவட்ட மையத்தின் ஒரு பகுதியாக உள்ளது. 1940 களில், ராமராஜு அரசியலில் ஈடுபட்டார், ஆரிய சமாஜ், ஆந்திர மகாசபை போன்றவற்றில் தன்னை ஈடுபடுத்திக் கொண்டார். மேலும், இவர் இந்திய விடுதலை இயக்கத்திலும் பங்கேற்றார், 1947 ஆம் ஆண்டில் காந்தியின் சத்தியாகிரகங்களில் ஒன்றில் பங்கேற்றதற்காக மூன்று மாதங்கள் சிறையில் அடைக்கப்பட்டார். 1952 ஆம் ஆண்டில் ராமராஜு நாட்டுப்புறக் கலைகளைப் பற்றி ஆழமாகப் படிக்க முடிவு செய்து, 1956 ஆம் ஆண்டில் தெலுங்கு நாட்டுப்புறக் கதைகளில் முனைவர் பட்டம் பெற்றார், உஸ்மானியாவில் தெலுங்கு மொழி மற்றும் இலக்கியத்தில் முனைவர் பட்டம் பெற்ற முதல் நபராகவும், தென்னிந்தியா முழுவதும் நாட்டுப்புறக் கலைகளில் முனைவர் பட்டம் வென்ற முதல் நபராகவும் இவர் இருந்தார். 1953-ஆம் ஆண்டில் ஒரு பூசாரியைச் ன் சந்தித்தபோது, பனை-ஓலை கையெழுத்துப் பிரதி பராமரிக்கப்பட்டதன் மோசமான நிலையைப் பார்த்த ராமராஜு, அவற்றை ஆராய்ச்சி செய்து சேகரிக்க முடிவு செய்தார், அவ்வாறு செய்ய நாடு முழுவதும் பயணம் செய்தார். இந்தக் காலகட்டத்தில் இவர் சமஸ்கிருதத்தில் முதுகலைப் பட்டமும் மற்றொரு முனைவர் பட்டமும் பெற்றார். தெலுங்கு மற்றும் சமஸ்கிருத இலக்கியத்திற்கு தெலுங்கு மக்களின் பங்களிப்பை விளம்பரப்படுத்திய சமஸ்கிருத இலக்கியத்திற்கு ஆந்திரர்களின் பங்களிப்பு என்ற தலைப்பில் இவரது ஆய்வறிக்கை வெளியிடப்பட்டது. முந்தைய அறிஞர்களால் ஆந்திரப் பிரதேசத்தின் துறவிகளுக்கு எந்த அங்கீகாரமும் கிடைக்காததை அறிந்த இவர் அவர்களின் பணிகளை ஆவணப்படுத்திய முதல் நபர் என்ற பெருமையையும் பெற்றார். கூடுதலாக, இவர் உருது மொழியிலும் தேர்ச்சி பெற்றார். இவர் உருது-தெலுங்கு அகராதியைத் தொகுத்தார், மேலும் சரத் சந்திர சாட்டர்ஜி, பிரேம்சந்த் ஆகியோரின் படைப்புகளை முதன்முறையாக தெலுங்கில் மொழிபெயர்த்தார். பின்னர் ஒஸ்மானியாவில் தெலுங்குத் துறையில் பேராசிரியராக இருந்த ராமராஜு, நாட்டின் ஐம்பதுக்கும் மேற்பட்ட பல்கலைக்கழகங்களில் வருகைg; பேராசிரியராகவும், கலாச்சார பரிமாற்றத் திட்டங்களின் ஒரு பகுதியாக வெளிநாடுகளுக்குச் செல்வதற்கான வாய்ப்புகளையும் பெற்றார். தனது பிற்கால வாழ்க்கையில், இவர் துறையின் தலைவர் ஆனார், ஏராளமான ஆராய்ச்சிக் கட்டுரைகள், கலைக்களஞ்சிய கட்டுரைகளை வெளியிட்டார், மேலும் இவர் ஓய்வு பெறுவதற்கு முன்பு வானொலியில் உரைகளை வழங்கினார். 1995 ஆம் ஆண்டில், இந்திய அரசு அவருக்கு தேசிய ஆராய்ச்சி பேராசிரியர் என்ற பட்டத்தை வழங்கியது.  
ராமராஜு 2010 பிப்ரவரி 8 அன்று ஹைதராபாத்தில் உள்ள தனது வீட்டில் காலமானார். இவரைப் புகழ்வதற்காக காகதீய பல்கலைக்கழக தெலுங்குத் துறை ஒரு கூட்டத்தை நடத்தியது, மேலும் இவரது பல்துறை சேகரிப்புகள் கடப்பாவில் உள்ள சி. பி. பிரவுன் நினைவு நூலகத்திற்கு நன்கொடையாக வழங்கப்பட்டது.
# இலாச்சென் ஆறு

**இலாச்சென் ஆறு** (*Lachen River*) இந்தியாவின் சிக்கிம் மாநிலத்தில் பாயும் தீசுட்டா ஆற்றின் துணை ஆறாகும். இம்மாநிலத்தில் பாயும் தீசுட்டா ஆற்றின் முக்கிய துணை ஆறுகளில் லாச்சுங்கு ஆற்றுடன் சேர்ந்து இதுவும் ஒன்றாகும். இலாச்சென் ஆறு அண்டை நாடான பூட்டானில் தோங்கா மலைத்தொடரின் எதிர் பக்கங்களில் உற்பத்தியாகி வடக்கு சிக்கிம் மாவட்டத்தில் உள்ள சுங்தாங்கில் நகரத்தில் சங்கமிக்கிறது.
# அமிர்தவசனி (இதழ்)

**அமிர்தவசனி** தமிழில் பெண்கள் துவங்கிய முதல் மகளிர் இதழ். 1865ம் ஆண்டு மதராஸி<nowiki/>லிருந்து வெளிவந்த ‘அமிர்த வசனி’ என்ற இந்த சிற்றிதழ் ஒவ்வொரு மாதமும் இரண்டாம் சனிக்கிழமை வெளிவந்துள்ளது. இந்த இதழை நிறுவி, அதன் ஆசிரியராகப் பல ஆண்டு காலம் நடத்தி வந்தவர் மதராஸ் மிஷனரி ஆர்.எம்.பாபுவின் மனைவி தபிதா பாபு.
# அமிர்தவசனி (இதழ்)

## தபிதா பாபு

கறுப்பர் நகரத்தின் ஹர்ட் என்ற அமெரிக்க மிஷனரியின் வீட்டில் வளர்க்கப்பட்டார் தபிதா. அவர் அங்கு நடத்திய அமெரிக்க மிஷன் அச்சகத்தில் சிறு வயது முதலே ஈடுபாடு கொண்டிருந்தார். இந்த அனுபவமே பின்னாளில் கறுப்பர் நகரத்தில் அவர் ‘சத்தியதீபம்’ அச்சகத்தைத் தொடங்கி நடத்த உதவியது.  
மணமான இந்துப் பெண்களிடம் சீரிய கருத்துகளைக் கொண்டுசெல்ல அமிர்தவசனி சிற்றிதழை தபிதா தொடங்கியுள்ளார். அப்போது அவருக்கு வயது 20. தபிதா ‘மிசஸ் பாபு’ என்றே தன்னை பதிவு செய்துள்ளார். இங்கிலாந்து அரசி விக்டோரியாவின் வாழ்க்கை வரலாறு நூலைத் தமிழ், ஆங்கிலம், தெலுங்கு என மும்மொழியிலும் பெண்கள் புரிந்துகொள்ள ஏதுவாக எளிய நடையில் தபிதா எழுதியுள்ளார். அதன் முன்னுரையிலும் ‘டி.பி.’ என்றே தன்னைக் குறிப்பிட்டுள்ளார்.  
“இம்மண்ணில் பெண் கல்விக்கு எதிராக எழும் ஒவ்வொரு தடைக்கும் நான் முழு விடையளிக்க முயன்றுள்ளேன்”, என தன் இராணியார் நூலின் முன்னுரையில் தபிதா குறிப்பிடுகிறார்.  
“இந்துப் பெண்களுக்காகப் பெண்களாலேயே எழுதப்பெற்று சென்னையில் இருந்து 1866ல் வெளிவந்த மகளிர் இதழ் அமிர்தவசனி. இதன் (அமிர்தவசனி) ஓர் இதழ்கூட எங்கும் கிடைக்கவில்லை”, என்று ‘தமிழில் இதழியல்’ (2011) நூலில் பெ.சு.மணியின் ‘தமிழ் இதழ்கள் (1831-1881)’ கட்டுரை குறிப்பிடுகிறது.  
‘இந்தியக் கிறிஸ்தவர்களின் வாழ்க்கை வரலாறு 1896' நூலில், ‘1865ம் ஆண்டு மதராஸிலிருந்து வெளிவந்த ‘அமிர்த வசனி’ பெண்கள் இதழை நிறுவி, அதன் ஆசிரியராகப் பல ஆண்டு காலம் நடத்தி வந்தவர் மதராஸ் மிஷனரி ஆர்.எம்.பாபுவின் மனைவி தபிதா பாபு’ என்கிற தகவல் இடம்பெற்றுள்ளது.
# அமிர்தவசனி (இதழ்)

## இதழ் உள்ளடக்கம்

சென்னை பிரம்ம சமாஜத்தின் ராஜகோபாலாச்சாருலு மற்றும் சுப்பராயலு செட்டி 1864ம் ஆண்டு வெளியிடத் தொடங்கிய ‘தத்துவ போதினி’ இதழில் ‘அமிர்தவசனி’ இதழின் பகுதிகள் மறுவெளியீடாக பதிப்பிக்கப்பட்டன. அதில் மநு விளக்கம், பிரம்ம சமாஜப் பாடல்கள் விளக்கம், உபநிஷத்துகள் விளக்கம் போன்றவை சமாஜத்தாரின் தத்துவ போதினியில் இடம்பெற்றன.  
இதே தத்துவ போதினியில் 1866ம் ஆண்டு ஜூலை மாதம், ‘சமய ஆசாரத் தருமங்கள், இலக்கிய இலக்கணங்கள், ககோளப் பூகோளங்கள், கணிதம், ஜெந்து சுபாவம் (gentoo- இந்தியர்களைக் குறிக்க ஐரோப்பியர் பயன்படுத்திய சொல்), பாக சாஸ்திரம் (சமையல்), தையல், விடுகதைகள், வினோதக் கதைகள், பழமொழிகள், போன்றவற்றைத் தக்கச் சித்திரங்களுடன்’ வாசிக்கலாம் என விவரணை செய்யப்பட்டுள்ளது. வாசகர் கடிதங்களை ஆசாரப்பன் வீதி மற்றும் பூக்கடை வீதியிலுள்ள ப்ரீ சர்ச் பாலிகா பாடசாலைகளுக்கு அனுப்பலாம்’ என்ற அமிர்தவசனி குறித்த விளம்பரம் ஒன்று வெளியாகியுள்ளது.  
1866ம் ஆண்டு ஏப்ரல், ஜூலை, ஆகஸ்ட், செப்டம்பர், அக்டோபர் மாதங்களில் வெளியான தத்துவ போதினி இதழ்களில் அமிர்தவசனியில் வெளியான குழந்தை மணம் எதிர்ப்பு (இல்லறம் என்ற தலைப்பில் ஞானாபரணம் எழுதிய கட்டுரை), சுகாதாரம் பேணுதல், நன்னடத்தை, கொடை வழங்குதல் குறித்த கட்டுரைகள் இடம்பெற்றுள்ளன. இந்த இதழ் எத்தனை வருடங்கள் பிரசுரிக்கப்பட்டது என்ற எந்த தகவலும் இல்லை.
# கிர்னா ஆறு

**கிர்னா ஆறு** (Girna River) மேற்கத்திய இந்தியாவின் மகாராட்டிர மாநிலத்தில் பாயும் ஓர் ஆறாகும். பார்வதி என்றும் கிராச்சா என்றும் அழைக்கப்படும் தேவியின் பெயரிலிருந்து ஆறு இப்பெயரைப் பெற்றது.
# கிர்னா ஆறு

## நதியின் பாதை

மேற்குத் தொடர்ச்சி மலையில் உள்ள கெம் சிகரத்தில் உருவாகி, நாசிக் மாவட்டத்தின் கிழக்கே கிர்னா ஆறு பாய்கிறது. அங்கு இது மவுசம் ஆற்றுடன் இணைகிறது. மேலும் பாய்ந்து மாலேகான் நகரத்தில் கலக்கிறது. பின்னர் இது வடக்கே சாய்ந்து ஓடி தப்தி ஆற்றுடன் இணைகிறது. இந்த ஆற்றில் உள்ள மிகப்பெரிய அணைகள் சங்கபூர் அணையும் கிர்னா அணையுமாகும். கல்வான் தாலுகாவில் அபோனா அருகே சங்கபூர் அணை ஆங்கிலேயர்களால் கட்டப்பட்டது. இங்கு சர்ப்கங்கா நதி கிர்னாவுடனும் கிர்னா அணையோடும் இணைகிறது கிர்னா அணை 1969 ஆம் ஆண்டில் கட்டப்பட்டது). இந்த ஆற்றுப் படுகை தக்காண பீடபூமியில் அமைந்துள்ளது, மேலும் இதன் பள்ளத்தாக்கில் வளமான மண் உள்ளது. அது தீவிரமாக விவசாயம் செய்யப்படுகிறது.  
*பம்பாய் மாகாணத்தின் வர்த்தமானி* இதழ் ஆற்றின் போக்கை பின்வருமாறு விவரித்தது.
# கௌராங்கு ஆறு

**கௌராங்கு ஆறு** (*Gaurang*) பூட்டான் நாட்டில் உற்பத்தியாகி தெற்கு நோக்கி இந்தியாவிற்குள் பாய்கின்ற ஓர் ஆறாகும். கௌரங்கு ஆறு, குராங்கு ஆறு என்ற பெயர்களாலும் இந்த ஆறு அறியப்படுகிறது. கௌராங்கு ஆறு 98 கிலோமீட்டர் (61 மைல்) நீளமுள்ள ஓர் ஆறாகும்.
முதலில் வடகிழக்கு இந்தியாவிலுள்ள சிராங்கு மாவட்டத்தில் இந்தியாவிற்குள் நுழைகிறது. அங்கு இது சுவர்மங்கா என்ற பெயரால் அழைக்கப்படுகிறது. பின்னர் மேற்கு நோக்கி அசாம் மாநிலத்தின் கோக்ரச்சார் மாவட்டத்தில் பாய்கிறது. பின்னர் தெற்கே துப்ரி மாவட்டத்தில் திரும்பி, பிரம்மபுத்திரா நதியின் வலது கரையில் முடிகிறது.
# கோவாய் ஆறு

**கோவாய் ஆறு** (*Khowai River*) என்பது இந்தியாவின் திரிபுரா மாநிலத்திலுள்ள அதரமுரா மலைகளின் கிழக்குப் பகுதியில் உற்பத்தியாகும் ஓர் எல்லை தாண்டிப் பாயும் ஆறாகும்.
# கோவாய் ஆறு

## புவியியல்

வடக்கு-வடமேற்காகப் பாயும் கோவாய் ஆறு, இந்தியாவை கோவாய் என்ற இடத்தில் விட்டுவிட்டு, அபிகஞ்சு மாவட்டத்தில் உள்ள பல்லாவில் வடகிழக்கு வங்காளதேசத்திற்குள் நுழைகிறது. அங்கு அபிகஞ்சு நகரத்தின் கிழக்கே பாய்கிறது. ஆனால் கோவாய் நதிக்கரையில் உள்ள பகுதிகளில் விவசாயம் மற்றும் கற்காரை வீடுகள் கட்டுதல் உள்ளிட்ட பெருகிவரும் மாசுபாடும் ஆக்கிரமிப்புகளும் இந்த ஆற்றுக்கான அபாயத்தை அதிகரித்து அழுத்தம் கொடுத்து வருகின்றன. நகரத்தின் வடக்கே கோவாய் ஆறு மேற்கு நோக்கித் திரும்பி, அபிகஞ்சு மாவட்டத்தின் இலக்காய் துணை மாவட்டத்தில் உள்ள ஆதம்பூர் அருகே குசியாராவில் இணைகிறது. இங்கு ஆறு 166 கி.மீ நீளம் கொண்டதாக உள்ளது. கோவாய் ஆறு திரிபுராவின் இரண்டாவது மிக நீளமான நதியாகும்.
# சுனயானி தேவி

**சுனயானி தேவி** (*Sunayani Devi*,18 ஜூன் 1875-23 பிப்ரவரி 1962) மேற்கு வங்காளத்தின் கொல்கத்தாவிலுள்ள தாகூர் குடும்பத்தில் பிறந்த ஒரு இந்திய ஓவியர் ஆவார். கலைகளில் பயிற்சி ஏதும் பெறவில்லை. சுயமாக கற்றுக்கொண்டார். தனது சகோதரர்களான அபனிந்திரநாத் தாகூர், ககனேந்திரநாத் தாகூர் மற்றும் சமரேந்திரநாத் தாகூர் ஆகியோரால் ஈர்க்கப்பட்ட இவர் தனது 30 வயதில் ஓவியம் வரையத் தொடங்கினார். தனது 12வது வயதில் இராசாராம் மோகன் ராயின் பேரனைத் திருமணம் செய்து கொண்டார்.
# சுனயானி தேவி

## இளமை வாழ்க்கை

சுனயானி தேவி 18 ஜூன் 1875 அன்று, கொல்கத்தாவில் வரலாற்று ரீதியாக செல்வாக்கு மிக்க தாகூர் குடும்பத்தில் குனேந்திரநாத் தாக்கூர் மற்றும் சௌதாமினி தேவி ஆகியோருக்கு பிறந்தார். தனது 12 வயதில் இரஜனிமோகன் சட்டோபாத்யாயா என்பவரை மணந்தார். எழுத்தாளர் பார்த்தா மித்தரின் கூற்றுப்படி, கலை மற்றும் இசைப் பாடங்களைத் தவிர வேறு கலைகளில் முறையான பயிற்சியை இவர் ஒருபோதும் பெறவில்லை எனத் தெரிகிறது.
# சுனயானி தேவி

## ஓவிய பாணி மற்றும் கருப்பொருள்கள்

இது நவீன இந்திய ஓவியத்தின் வளர்ச்சிக்கு வழிவகுத்த இந்திய ஓவிய பாணியின் பட்டாச் சித்ரா நாட்டுப்புற ஓவிய பாணியிலிருந்து உத்வேகம் பெற்றார். பெரும்பாலும் இந்திய காவியங்கள் மற்றும் புராணங்களின் காட்சிகளை தனது படைப்புகளில் சித்தரித்தார். அர்த்தநாரீசுவரர், தாட்சாயிணி, பால் வேலைக்காரி, கிருட்டிணன் மற்றும் யசோதை ஆகியவை இவரது குறிப்பிடத்தக்க படைப்புகளில் சில. அமெரிக்க முன்னோடி கலை வரலாற்றாசிரியர் இசுடெல்லா கிராம்ரிசியின் கூற்றுப்படி, சுனயானி தேவி இந்தியாவின் முதல் நவீன ஓவியராகக் கருதப்படுகிறார். 1922 ஆம் ஆண்டில் கொல்கத்தாவில் நடந்த பௌஹாஸ் கலைஞர்களின் கண்காட்சியின் ஒரு பகுதியாக இவரது படைப்புகள் காட்சிக்கு வைக்கப்பட்டன. இவரது படைப்புகள் பண்டைய சைனக் கையெழுத்துப் பிரதி ஓவியங்களை ஒத்திருக்கின்றன. இவர் மேற்பரப்பில் நீர்த்த வண்ணப்பூச்சுடன் கூடிய சலவை நுட்பத்தை முழுமையாகப் பயன்படுத்தினார். பின்னர் அவரது படைப்புகள் அலங்காரமாகப் பயன்படுத்தப்படும் கிராமத்து களிமண் பொம்மைகளைப் போல பூர்வீக உருவங்களை எதிரொலித்தன. இவரது படைப்புகள் பழங்கால எளிமையின் நவீனத்துவ உரையாடல் மற்றும் அதன் கலாச்சார அடையாளத்தில் வேரூன்றிய ஒரு பெரிய தேசிய சொற்பொழிவு ஆகியவற்றின் கலவையாகும். இதனால் ஒரு தேசியவாத கலைஞராக இவரை செத்க்கியது. இவரது உருவப்படங்களின் விமர்சன பகுப்பாய்வுகள், இவரை ஒரு அப்பாவி ஓவியர் என்று குறிப்பிட வழிவகுத்தன, இவர் நாட்டுப்புற கருப்பொருள்களை கவர்ச்சியுடனும் உணர்திறனுடனும் பயன்படுத்தினார்.
# சுனயானி தேவி

## அருங்காட்சியகங்கள்

சுனயானி தேவியின் ஓவியங்கள் பல அருங்காட்சியகங்களின் தொகுப்பின் ஒரு பகுதியாகும். அவற்றுள் பின்வருவன அடங்கும்:  
- இந்திய அருங்காட்சியகம், கொல்கத்தா
- தேசிய நவீன கலைக்கூடம், பெங்களூர்
- தேசிய கலைக்கூடம், சென்னை
- அரண்மனை அருங்காட்சியகம், மைசூர்
- நுண்கலைகள் கழகம், கொல்கத்தா
- தேசிய நவீன கலைக்கூடம், புதுதில்லி
- ஸ்ரீ சித்ரா கலைக்கூடம், திருவனந்தபுரம்
# பதேகாட் சாகிப்

**பதேகர் சாகிப்** (*Fatehgarh Sahib*), இந்தியாவின் பஞ்சாப் மாநிலத்தின் பதேகர் சாகிப் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். முகலாய மன்னர் ஔரங்கசீப்பால் கொல்லப்பட்ட சீக்கியர்களின் குருவான குரு கோவிந்த் சிங்கின் மகன் **பதேகர் சாகிப்** நினைவாக இந்நகரத்திற்கு பெயர் வைக்கப்பட்டது இது மாநிலத் தலைநகரான சண்டிருக்கு தென்கிழக்கே 41.6 கிலோ மீட்டர் தொலைவில் உள்ளது.
# பதேகாட் சாகிப்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 17 வார்டுகளும், 11,899 குடியிருப்புகளும் கொண்ட பதேகர் சாகிப் நகரத்தின் மக்கள் தொகை 58,097 ஆகும். அதில் 30,642 ஆண்கள் மற்றும் 27,455 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.58 % வீதம் உள்ளனர். பாலின விகிதம் 1000 ஆண்களுக்கு 896 பெண்கள் வீதம் உள்ளனர். சராசரி எழுத்தறிவு 83.49 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 22.03 % மற்றும் 0% வீதம் உள்ளனர். .
# சுனார் ஆறு

**சுனார் ஆறு** (Sunar River) என்பது இந்திய மாநிலமான மத்தியப் பிரதேசத்தில் உள்ள ஒரு மழைநீர் ஆறு ஆகும். சோனார் ஆறு என்ற பெயராலும் இந்த ஆறு அறியப்படுகிறது. மத்திய இந்தியாவின் சாகர் மாவட்டத்தில் இருந்து தமோ மாவட்டம் மற்றும் பன்னா மாவட்டம் வழியாக சுனார் ஆறு பாய்கிறது.  
சுனார் ஆறு கென் ஆற்றின் துணை நதியாகும் .
# சுனார் ஆறு

## புவியியல்

சாகர் மாவட்டம் மற்றும் தமோ மாவட்டத்தில் உள்ள புந்தேல்கண்ட்<nowiki/>டு பகுதியில் சுனார் ஆறு பாய்கிறது. இதன் மொத்த நீளம் 250 கிலோமீட்டருக்கும் அதிகமாகும். மத்திய இந்திய நதிகளான அனைத்து விந்திய ஆறுகள் மற்றும் கங்கை ஆற்றின் துணை நதிகளைப் போலவே சுனார் ஆறும் தெற்கிலிருந்து வடக்கு நோக்கி பாய்கிறது. பந்தேல்கண்டின் தெற்கு எல்லையில் சுமார் 12,000 சதுர கிலோமீட்டர் பரப்பளவிற்கு சுனார் ஆறு பாய்கிறது.
# சுனார் ஆறு

## ஆதாரங்கள்

சாகர் மாவட்டத்தில் கெசுலி தொகுதியில் உள்ள ஒரு சிறிய மலைப்பாங்கான பகுதியில் இருந்து சுனார் ஆறு உருவாகிறது. எனவே அதன் ஆரம்ப ஆதாரம் சாகர் மாவட்டத்திலிருந்து 80 கிலோமீட்டர் தொலைவில் உள்ள தடா கிராமத்திற்கு அருகில் உள்ளது.
# சுனார் ஆறு

## துணை ஆறுகள்

சுனார் ஆற்றுக்கு பல சிறிய துணை ஆறுகள் உள்ளன. இவற்றுள் தேகார், பேவாஸ், இயூடி, கதேரி, கோப்ரா மற்றும் பைர்மா ஆறுகள் மிகவும் குறிப்பிடத்தக்கவையாகும்.
# சுனார் ஆறு

## துணை ஆறுகள்

### வியர்மா ஆறு

சுனார் ஆற்றின் முக்கிய துணை நதியாகும். இது சாகர் மாவட்டத்தில் உருவாகி, தமோ மாவட்டத்தில் பாய்கிறது. கௌரையா என்பது பியர்மா ஆற்றின் துணை நதியாகும்.
# சுனார் ஆறு

## துணை ஆறுகள்

### பேவாசு ஆறு

பேவாசு ஆறு ரைசன் மாவட்டத்தில் உருவாகிறது. இது சாகர் மாவட்டத்தில் பாய்ந்து தமோ மாவட்டத்தில் சுனார் நதியுடன் இணைகிறது. இராச்சுகாட்டு அணை மற்றும் பகரா அணை ஆகியவை பேவாசு ஆற்றில் கட்டப்பட்டுள்ளன.
# சுனார் ஆறு

## துணை ஆறுகள்

### தேகார் ஆறு

தேகார் ஆறு என்பது சுனார் ஆற்றின் துணை நதியாகும். இது சாகர்-ரைசன் எல்லையில் உருவாகிறது. நகர்மாவு மற்றும் ரங்கிர் தேகார் கிராமங்கள் தேகார் ஆற்றின் கரையில் அமைந்துள்ளன. இது இரெக்லி கிராமத்தில் சுனார் நதியுடன் இணைகிறது.
# சுனார் ஆறு

## துணை ஆறுகள்

### கோப்ரா ஆறு

கோப்ரா ஆறு சாகர் மாவட்டத்தில் உருவாகிறது. இது தமோ மாவட்டத்தில் பாய்கிறது. கோப்ரா மற்றும் சுனார் ஆற்றின் கரையில் மத்கோலேசுவர் கோயில் அமைந்துள்ளது.
# சுனார் ஆறு

## துணை ஆறுகள்

### கதேரி ஆறு

கதேரி ஆறு சாகர் மாவட்டத்தில் உருவாகிறது. புகழ்பெற்ற ஆப்சந்த் குகைகள் கதேரி ஆற்றின் கரையில் அமைந்துள்ளன. இது கார்கோட்டா நகரத்தில் சுனார் நதியுடன் இணைகிறது.
# சுனார் ஆறு

## குடியேற்றங்கள்

தடா, பாங்கோரி, கெசுலி, கௌர்சாமர், கதகோட்டா, அட்டா, பத்தாரியா, ரெக்லி, மடியடோ, நர்சிங்கர் ஆகியவை சுனார் ஆற்றின் கரையில் அமைந்துள்ள கிராமங்கள் மற்றும் நகரங்கள் ஆகும்.
# சுனார் ஆறு

## சுற்றுலா இடங்கள்

- அடல் சேது (ரெக்லி)
- சூரியக் கோயில் (ரெக்லி)
- நர்சிங்கர் கோட்டை (நர்சிங்கர்)
- கார்கோட்டா கோட்டை
- பாத்பாடா அருவி (நர்சிங்கர்)
- மத்கோலேசுவர் கோயில்
- பஞ்சம் நகர் அணை
# தொடுபுழா ஆறு

**தொடுபுழா ஆறு** (*Thodupuzha River*) இந்தியாவின் கேரள மாநிலம் இடுக்கி மாவட்டத்தில் உள்ள தொடுபுழா வட்டத்தில் தோன்றுகிறது. மேலும் இது மூவாற்றுபுழா ஆற்றின் துணை நதியாகும். இடுக்கி நீர்மின் திட்டத்திலிருந்து வெளியேறும் நீர் கஞ்சார் நதி வழியாக தொடுபுழா ஆற்றில் கலப்பதால் கோடையில் வறண்டு போகாத மாநிலத்தில் உள்ள சில நதிகளில் இந்த நதியும் ஒன்றாகும். தொடுபுழா நகரம் தொடுபுழா ஆற்றின் கரையில் உள்ளது. எனவே இந்நகரம் தொடுபுழா என்று பெயர் பெற்றது.  
தொடுபுழா ஆறும் கஞ்சார் ஆறும் அழகான நிலப்பரப்புகள் மற்றும் படகுச் சேவை காரணமாக சுற்றுலாப் பயணிகளை ஈர்க்கும் முக்கிய இடங்களாக உள்ளன. மூலமட்டம் மின் நிலையத்திலிருந்து தனது பயணத்தைத் தொடங்கும் மற்றொரு பெரிய நதி கஞ்சார் ஆறு ஆகும். மின் நிலையத்திலிருந்து மின் உற்பத்திக்குப் பிறகு வெளியிடப்படும் தண்ணீரால் கஞ்சார் ஆற்றுக்கு நீர் வழங்கப்படுகிறது. கஞ்சார் ஆறு ஒரு வற்றாத நதியாகும். மேலும் கோடை காலத்தில் பெரும்பாலும் இந்த ஆறு வறண்டு போவதில்லை. இருப்பினும் நீர் மட்டம் கணிசமாகக் குறையக்கூடும்.
# படிமம்:Muvattupuzha - Where Three Rivers Meet.jpg

## Summary

Photo taken by Self.
River Rendar (meaning 'two rivers' which are Kaliyar and Koathamangalam) which is formed two rivers just about two kms. before joining with River Thodupuzha to form the River Muvattupuzha.
The Spot is the confluence of Three Rivers in Kerela - Kerela Triveni
# நவான்சகர்

**நவான்சகர்** (*Nawanshahr*), இந்தியாவின் பஞ்சாப் மாநிலத்தில் உள்ள சாகித் பகத் சிங் நகர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.
இது மாநிலத் தலைநகரான சண்டிருக்கு வடமேற்கே 89.6 கிலோ மீட்டர் தொலைவில் உள்ளது.
# நவான்சகர்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 17 வார்டுகளும், 10,073 குடியிருப்புகளும் கொண்ட நவான்சகர் நகரத்தின் மக்கள் தொகை 46,024 ஆகும். அதில் 23,835 ஆண்கள் மற்றும் 22,189 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.10 % வீதம் உள்ளனர். பாலின விகிதம் 1000 ஆண்களுக்கு 931 பெண்கள் வீதம் உள்ளனர். சராசரி எழுத்தறிவு 85.00 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 35.38 % மற்றும் 0% வீதம் உள்ளனர். இந்நகரத்தில் இந்நகரத்தில் இந்து சமயத்தினர் 78.45%, சீக்கியர்கள் 18.05%, இசுலாமியர் 1.27%, கிறித்தவர்கள் 0.37%, சமணர்கள் 0.64% , பௌத்தர்கள் 0.65% மற்றும் பிற சமயத்தினர் 0.57% வீதம் உள்ளனர்
# நவான்சகர்

## போக்குவரத்து

நவான்சகர் தொடருந்து நிலையம்அமிர்தசரஸ், லூதியானா, ஃபிரோஸ்பூர், ஜலந்தர், தில்லி போன்ற நகரங்களுடன் இருப்புப்பாதை மூலம் இணைக்கப்பட்டுள்ளது.
# பிஷாகா தத்தா

**பிஷாகா தத்தா** (*Bishakha Datta*) ஒரு திரைப்படத் தயாரிப்பாளரும், சமூக செயற்பாட்டாளரும் முன்னாள் பத்திரிகையாளரும் ஆவார். இவர் மும்பையைத் தலைமையிடமாகக் கொண்ட *பாயிண்ட் ஆஃப் வியூவின்* இணை நிறுவனரும் நிருவாக இயக்குநரும் ஆவார். இந்த நிறுவனம் பாலினம், பாலியல், பெண்கள் உரிமைகள் துறையில் பணிபுரியும் ஒரு இலாப நோக்கற்ற அமைப்பாகும். இவர் விக்கிமீடியா அறக்கட்டளை (2010–2014) உள்ளிட்ட இலாப நோக்கற்ற அமைப்புகளின் குழுவிலும் பணியாற்றியுள்ளார். விக்கிமீடியா அறக்கட்டளையின் அறங்காவலர் குழுவில் பணியாற்றிய முதல் இந்தியர் ஆவார்.
# பிஷாகா தத்தா

## **பணிகள்**

1998ஆம் ஆண்டில், இந்தியாவின் மகாராட்டிராவில் உருவாக்கப்பட்ட அனைத்து பெண் அரசியல் பஞ்சாயத்துகளின் கண்ணோட்டமான "*அண்ட் ஹூ வில் மேக் தி சப்பாத்திஸ்?*"என்ற நூலினைத் தத்தா தொகுத்துள்ளார்.  
2003ஆம் ஆண்டில், இவரது ஆவணப்படமான *"இன் தி ஃபிளெஷ்: த்ரீ லைவ்ஸ் இன் ப்ரொஸ்டிரிசிட்டி"* வெளியிடப்பட்டது.
# குனியன் ஆறு

**குனியன் ஆறு** (*Kuniyan River*) இந்தியாவின் கேரள மாநிலத்தில் ஓடும் ஓர் ஆறாகும். குனியன் ஓடை என்ற பெயராலும் இது அழைக்கப்படுகிறது. கண்ணூர் மற்றும் காசர்கோடு மாவட்டங்களின் எல்லையில் குனியன் ஆறு பாய்கிறது. கவ்வாயி காயல்களில் இணையும் தேச்சசுவினி நதியையும் ஒலவரா நதியையும் குனியன் ஆறு இணைக்கிறது.  
பையனூர், கரிவேலூர், ஐயக்காடு மற்றும் திருக்கரிப்பூர் வரை குனியன் ஆறு செல்கிறது. மேலும், திருக்கரிப்பூர் பஞ்சாயத்து, கரிவேலூர்-பேரளம் பஞ்சாயத்து, பையனூர் நகராட்சி மற்றும் கையூர்-சீமேனி பஞ்சாயத்து வழியாகப் பாய்கிறது.
# தரண் தரண் சாகிப்

**தரண் தரண் சாகிப்** (*Tarn Taran Sahib*), இந்தியாவின் பஞ்சாப் மாநிலத்தில், பாகிஸ்தான் எல்லைப்புறத்தில் அமைந்த தரண் தரண் மாவட்டத்தின் நிர்வாகத் தலைமையிட நகரமும்நகராட்சியும் ஆகும். இது மாநிலத் தலைநகரான சண்டிருக்கு வடமேற்கே 228.4 கிலோ மீட்டர் தொலைவில் உள்ளது.
# தரண் தரண் சாகிப்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகைக் கணக்கெடுப்பின்படி 19 வார்டுகளும், 12,874 குடியிருப்புகளும் கொண்ட தரண் தரண் சாகிப் நகரத்தின் மக்கள் தொகை 66,847 ஆகும். அதில் 34,951 ஆண்கள் மற்றும் 31,896 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.13% வீதம் உள்ளனர். பாலின விகிதம் 1000 ஆண்களுக்கு 913 பெண்கள் வீதம் உள்ளனர். சராசரி எழுத்தறிவு 79.33% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 24.61% மற்றும் 0% வீதம் உள்ளனர். இந்நகரத்தில் இந்நகரத்தில் சீக்கியர்கள் 75.67% , இந்து சமயத்தினர் 23.19%, இசுலாமியர் 0.30%, கிறித்தவர்கள் 0.73%, மற்றும் பிற சமயத்தினர் 0.10% வீதம் உள்ளனர்
# தரண் தரண் சாகிப்

## தொடருந்து நிலையம்

ஒரு நடைமேடை கொண்ட தரண் தரண் தொடருந்து நிலையம்அமிர்தசரஸ், கேம்ரன், பக்தன்வாலா, பியாஸ் போன்ற நகரங்களுடன் இணைக்கிறது.
# தரண் தரண் சாகிப்

## இதனையும் காண்க

- குரு அர்ஜன்
# குஜிஸ்தா அக்தர் பானு

**குஜிஸ்தா அக்தர் பானு சுஹ்ரவர்தியா** (Khujista Akhtar Banu) **சுஹ்ரவர்தி பேகம்** எனப் பரவலாக அறியப்படும் இவர், 19 ஆம் நூற்றாண்டின் பிற்பகுதியைச் சேர்ந்த எழுத்தாளரும், வங்காள சமூக ஆர்வலரும், கல்வியாளர், சமூக சீர்திருத்தவாதி ஆவார். 1887 ஆம் ஆண்டில் மேல்நிலை கேம்பிரிட்ஜ் தேர்வுகளில் தேர்ச்சி பெற்ற முதல் இந்தியப் பெண், கொல்கத்தா பல்கலைக்கழகத்தால் தேர்வாளராக நியமிக்கப்பட்ட முதல் இந்தியப் பெண்மணி ஆகிய சிறப்புகளைப் பெற்றவராவார். இவர் வங்காளத்தின் முன்னாள் பிரதமரான உசைன் ஷாஹீத் சுஹ்ரவர்தியின் தாயார் ஆவார்.
# குஜிஸ்தா அக்தர் பானு

## ஆரம்பக்கால வாழ்க்கை மற்றும் கல்வி

குஜிஸ்தா அக்தர் 1872 ஆம் ஆண்டில் வங்காளத்தின் புகழ்பெற்ற சுஹ்ரவர்தி குடும்பத்தில் உபைதுல்லா அல் உபைதி சுஹ்ரவர்தி மற்றும் அவரது மனைவி மக்புல்லன் நிசா பேகம் ஆகியோரின் மூத்த மகளாகப் பிறந்தார். இவர் ஷிஹாப் அல்-தின் உமர் அல்-சுஹ்ரவர்டி மற்றும் பஹாவுதீன் ஜகாரியா சுஹ்ரவர்தியின் நேரடி வழித்தோன்றலாக இருந்தார். குஜிஸ்தாவின் தாத்தா ஷா அமினுதீன் சுஹ்ரவர்தி வங்காளத்தில் சுஹ்ரவர்தியா வரிசையின் கடைசி சூஃபி பீர் என்று கருதப்படுகிறார். இவரது சகோதரர்களில் அப்துல்லா அல்-மமுன் சுஹ்ரவர்தி, ஹசன் சுஹ்ரவர்தி ஆகியோர் அடங்குவர்.  
அக்காலத்தில் பெண்களுக்கான பள்ளிகள் இல்லாத காரணத்தினால், இவரது குடும்பத்தின் பல பெண் முன்னோடிகளைப் போலவே, இவரும் தனது இளமைக் காலத்தில் வீட்டிலேயே கல்வி பயின்றார். இவர் தனது தந்தையிடமிருந்து பாரசீகம், அரபு, ஆங்கிலம் மற்றும் உருது மொழிகளைக் கற்றுக்கொண்டார். பின்னர் இவர் 1887 ஆம் ஆண்டில் இந்தியத் தேர்வு வாரியத்திலிருந்து கணிதத்திலும் பாரசீக இலக்கியத்திலும் கௌரவப்பட்டம் பெற்றார். தனது மேல்நிலை கேம்பிரிட்ஜ் படிப்பை முடித்த பிறகு, கல்கத்தா பல்கலைக்கழகத்தால் உருது இலக்கியத்திற்கான தேர்வாளராக நியமிக்கப்பட்டார். அந்நேரத்தில் இந்த கவுரவத்தைப் பெற்ற ஒரே இந்தியப் பெண் இவரே.
# குஜிஸ்தா அக்தர் பானு

## தொழில் வாழ்க்கை

இந்திய மக்களைக் கல்வி கற்கவும், மேம்படுத்தவும் குஜிஸ்தா உறுதியாக இருந்தார். அதன் பொருட்டு இவர் சமூகப் பணியாற்றினார். ஓர் எழுத்தாளராக, இவர் புகழ்பெற்ற புத்தகமான *"ஆயினா இ இப்ராத்"* என்ற நூலினை எழுதினார்.அது, கல்கத்தா பல்கலைக்கழகத்தால் அங்கீகரிக்கப்பட்டு அதன் அனைத்து உறுப்புக் கல்லூரிகளின் பாடத்திட்டத்தில் சேர்க்கப்பட்டது.  
குஜிஸ்தா ஒரு பெண்கள் உரிமை ஆர்வலராக உருவெடுத்தார். இவர் பெண் கல்வியின் தீவிர ஆதரவாளராக இருந்தார். 1909 ஆம் ஆண்டில், கல்கத்தா<nowiki/>வில் சுஹ்ரவர்தியா பெண்கள் பள்ளியை நிறுவினார். இந்தப் பள்ளியை இந்தியாவின் முன்னாள் வைஸ்ராய் கில்பர்ட் எலியட்-முர்ரே-கினின்மவுண்டின் (மிண்டோவின் முதலாவது ஏர்ல் ஆவார் மற்றும் லார்ட் மிண்டோ என்று பரவலாக அறியப்பட்டவர்) மனைவி லேடி மிண்டோ அன்னா மரியா அமியந்த் திறந்து வைத்தார்.  
குஜிஸ்தா ஏழைகளிடம் அனுதாபம் கொண்டிருந்தார். எனவே, காலரா மற்றும் இன்ஃப்ளூயன்ஸா போன்ற தொற்றுநோய்கள் மிகுந்த அக்காலத்தில், சுத்தம் மற்றும் சுகாதாரம் குறித்துப் பின்தங்கிய மக்களுக்குக் கற்றுக்கொடுக்கச் சேரிகளுக்கு அடிக்கடி சென்று வந்தார்.
# குஜிஸ்தா அக்தர் பானு

## திருமணம் மற்றும் குடும்பம்

குஜிஸ்தா தனது உறவினரான ஜாஹித் சுஹ்ரவர்தியை மணந்தார், அவர் கல்கத்தா உயர்நீதிமன்றத்தில் நீதிபதியாகப் பணியாற்றினார். இத்தம்பதிக்கு இரண்டு மகன்கள் பிறந்தனர்.  
- உசைன் சகீத் சுராவர்தி, ஒரு வழக்கறிஞர், அரசியல்வாதி, பின்னர் வங்காளத்தின் 3 வது பிரதமராகவும், பாகிஸ்தானின் 5 வது பிரதமராகவும் ஆவார்.
- அசன் ஷாஹீத் சுஹ்ரவர்தி, ஒரு எழுத்தாளரும் மொழியியலாளரும் ஆவார்.
# தெரெக்கோல் ஆறு

**தெரெக்கோல் ஆறு** (*Terekhol River*) மேற்கு இந்தியாவில் பாயும் ஓர் ஆறாகும். திரக்கோல் ஆறு என்ற பெயரிலும் அழைக்கப்படுகிறது. மேல் பகுதிகளில் பண்டா ஆறு என்றும், கீழ் பகுதிகளில் இது திக்ரகோல் ஆறு என்றும் அழைக்கப்படுகிறது. மகாராட்டிரா மாநிலத்தின் சிந்துதுர்க்கு மாவட்டத்திற்கும் கோவா மாநிலத்தின் வடக்கு கோவா மாவட்டத்திற்கும் இடையில்தெரெக்கோல் ஆறு சிறிது தூரம் எல்லையாக அமைகிறது. மேற்குத் தொடர்ச்சி மலைகளில் மனோகர்கட்டு சுற்றுப்புறங்களில் தெரெக்கோல் ஆறு உருவாகி தென்மேற்கு திசையில் பாய்ந்து அரபிக் கடலில் சேர்கிறது.  
போர்த்துகீசிய காலத்தைச் சேர்ந்த திரக்கோல் கோட்டை, கோவாவின் வடமேற்கில் உள்ள தெரெக்கோல் ஆற்றின் வடக்கு முகத்துவாரத்தில் அமைந்துள்ளது. இக்கோட்டை இப்போது ஒரு பாரம்பரிய உணவு விடுதியாக மாற்றப்பட்டுள்ளது. இந்தக் கோட்டை ஒரு சுற்றுலாத் தலமாக மாற்றப்பட்டு, சிறந்த நிலையில் பராமரிக்கப்படுகிறது. குவெரிமிலிருந்து படகு மூலம் திரக்கோல் ஆற்றைக் கடக்கலாம்.
# கேமலதா சௌத்ரி

**கேமலதா சௌத்ரி** (*Hemlata Chaudhary*)(பிறப்பு 30 திசம்பர் 1969) ஓர் இந்திய அரசியல்வாதியும், இந்தியாவின் உத்தரப் பிரதேசத்தின் 16ஆவது சட்டமன்ற உறுப்பினரும் ஆவார். இவர் உத்தரப் பிரதேசத்தின் பாகுபத் சட்டமன்றத் தொகுதியினைப் பிரதிநிதித்துவப்படுத்துகிறார். இவர் பகுஜன் சமாஜ் கட்சியின் உறுப்பினராக உள்ளார்.
# கேமலதா சௌத்ரி

## இளமையும் கல்வியும்

கேமலதா சௌத்ரி உத்தரப் பிரதேசத்தின் மீரட் மாவட்டத்தில் குர்ஜார் குடும்பத்தில் பிறந்தார். இவரது தந்தை இந்தர் தியோ சிங் உத்தரப் பிரதேச காவல்துறையில் துணை கண்காணிப்பாளராகப் பதவி வகித்து ஓய்வு பெற்றவர். இவர் சௌத்ரி சரண் சிங் பல்கலைக்கழகத்தில் பயின்றார். மேலும் இளங்கலை கல்வியியல், முதுகலை கலை பட்டம் பெற்றுள்ளார். அரசியலில் சேருவதற்கு முன்பு கேமலதா வரலாற்று ஆசிரியராக இருந்தார்.
# கேமலதா சௌத்ரி

## அரசியல் வாழ்க்கை

கேமலதா சௌத்ரி முன்னாள் சட்டமன்ற உறுப்பினர் பிரசாந்த் சௌத்ரியின் மனைவி ஆவார். இவர் ஒரு முறை சட்டமன்ற உறுப்பினராக இருந்துள்ளார். இவர் பாகுபத் சட்டமன்றத் தொகுதிக்கு 2012ஆம் ஆண்டு நடைபெற்ற தேர்தலில் பகுஜன் சமாஜ் கட்சியின் சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
| 01 | மார்ச் 2012 | மார்ச் 2017 | உறுப்பினர், 16வது சட்டமன்றம் |
| --- | --- | --- | --- |
# ரேகா வர்மா (உ. பி.)

**ரேகா வர்மா** (*Rekha Verma*)(பிறப்பு சூலை 1,1961) உத்தரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஔரையா மாவட்டத்தில் உள்ள பிதூனா சட்டமன்றத் தொகுதியின் சட்டமன்ற உறுப்பினராக உள்ளார். வர்மா சமாஜ்வாதி கட்சியினைப் பிரதிநிதித்துவப்படுத்துகிறார். இவர் 2022ஆம் ஆண்டு நடைபெற்ற உத்தரப்பிரதேச சட்டப்பேரவைத் தேர்தலில் வெற்றி பெற்றார்.
# ரேகா வர்மா (உ. பி.)

## ஆரம்பகால வாழ்க்கை மற்றும் கல்வி

வர்மா பிதூனாவினைச் சேர்ந்தவர். இவர் கான்பூரில் மறைந்த தனியம் மற்றும் மறைந்த இராம் தேவிக்கு மகளாகப் பிறந்தார். இவர் ஔரையாவில் உள்ள ஆதர்ஷ் கன்யா இடைநிலைக்ல் கல்லூரி பூர்வா சுஜானின் முதல்வராக பணியாற்றினார். இவர் மகேசு சந்திரா என்பவரை 11 மார்ச்,1978 அன்று திருமணம் செய்து கொண்டார்.
# ரேகா வர்மா (உ. பி.)

## அரசியல்

2022ஆம் ஆண்டு நடைபெற்ற உத்தரப்பிரதேச சட்டப்பேரவைத் தேர்தலில் சமாஜ்வாதி கட்சியின் வேட்பாளராக பிதுனா சட்டமன்றத் தொகுதியிலிருந்து வர்மா வெற்றி பெற்றார். இவர் 92,757 வாக்குகளைப் பெற்று பாரதிய ஜனதா கட்சியின் ரியா சக்யாவை 3,265 வாக்குகள் வித்தியாசத்தில் தோற்கடித்தார்.
# விஜயா கிசோர் இரகாத்கர்

**விஜயா கிசோர் இரகாத்கர்** (*Vijaya Kishore Rahatkar*)(பிறப்பு ஆகத்து 21,1966) என்பவர் ஓர் இந்திய அரசியல்வாதியும் இந்தியாவின் தேசிய மகளிர் ஆணையத்தின் 9ஆவது தலைவராக பணியாற்றுகிறார்.  
விஜயா இயற்பியலில் இளநிலைப் பட்டமும், புனே பல்கலைக்கழகத்தில் வரலாற்றில் முதுகலைப் பட்டமும் பெற்றுள்ளார். பெண்கள் அதிகாரமளிப்பதில் இவர் செய்த பங்களிப்புகள் தேசிய சட்ட விருது, தேசிய இலக்கிய குழுவின் சாவித்ரிபாய் புலே விருது உள்ளிட்ட அவரது அங்கீகாரத்தைப் பெற்றுள்ளன.  
விஜய இரகாத்கர் "சாக்ஷமா" (அமிலத் தாக்குதலில் இருந்து தப்பியவர்களுக்கு ஆதரவு) "பிரஜ்வாலா" (மத்திய அரசின் திட்டங்களுடன் சுய உதவிக் குழுக்களை இணைத்தல்) மற்றும் "சுகிதா" (பெண்களுக்கான 24x7 உதவி சேவை) போன்ற முன்முயற்சிகளை முன்னெடுத்தார். இவர் போக்சோ, முத்தலாக் எதிர்ப்பு பிரிவுகள் மற்றும் மனித கடத்தல் எதிர்ப்பு பிரிவுகள் போன்ற பிரச்சினைகளில் கவனம் செலுத்தும் சட்ட சீர்திருத்தங்களிலும் பணியாற்றினார். மேலும் எண்ணிம கல்வியறிவு திட்டங்களை அறிமுகப்படுத்தினார். பெண்களின் பிரச்சினைகளுக்கு அர்ப்பணிக்கப்பட்ட "சாத்" என்ற வெளியீட்டைத் தொடங்கினார்.
# விஜயா கிசோர் இரகாத்கர்

## நூலியல்

- வித்யாலிகித் (பெண்களின் சட்டப் பிரச்சினைகள் குறித்தது)
- அவுரங்காபாத்: அகலமான சாலைகளுக்கு வழிவகுக்கிறது (Aurangabad: Leading to Wide Roads)
# போக்தோய் ஆறு

**போக்தோய் ஆறு** (*Bhogdoi River*) இந்தியாவில் பாயும் பிரம்மபுத்திராவின் துணை நதியாகும். நாகா மலைகளில் தோன்றிய போக்தோய் ஆறு இயோர்கட்டு நகரம் வழியாகப் பாய்ந்து பின்னர் மற்றொரு நதியுடன் ஒன்றிணைந்து பெயர் கெலாபில் என்று மாறுகிறது. நதியின் முந்தைய பெயர் தேசோய் என்பதாகும். போக்தோய் ஆறு பல ஆண்டுகளாக பெரிதும் மாசுபட்டு வந்துள்ளது.
# போக்தோய் ஆறு

## புராணம்

வரலாற்று ரீதியாக, போக்தோய் ஆறு பிரம்மபுத்திராவின் துணை நதியாகும். ஆனால் இயோர்கட்டு நகரத்தில் வசிப்பவர்கள், அகோம் மன்னர் கமலேசுவர் சிங்காவின் (1795-1811) ஆட்சிக் காலத்தில், நகரத்தின் தெற்கே உள்ள நாகா மலைகளிலில் பாயும் ஒரு ஓடையைத் திறந்து, அதை வலிமைமிக்க சிவப்பு நதியுடன் இணைத்ததாக ஒரு புராணக்கதையும் கூறப்படுகிறது.
# கரிம்புழா ஆறு

**கரிம்புழா ஆறு** (*Karimpuzha*) இந்தியாவின் கேரள மாநிலத்தில் உள்ள சாளியார் ஆற்றின் மிகப்பெரிய துணை நதியாகும். இந்த ஆறு நிலம்பூருக்கு மிக அருகில் உள்ளது.  
தமிழ்நாட்டின் நீலகிரி மாவட்டத்தில் முக்கூர்த்தி சிகரத்திற்கும் அவலாஞ்சி அணைக்கும் இடையிலான மேற்கு சரிவுகளில் இருந்து கரிம்புழா ஆறு உருவாகிறது. கருளை அருகே கரிம்புழாவுடன் இணையும் செருபுழா ஆறு, தமிழ்நாட்டின் நீலகிரி மாவட்டத்தில் உள்ள மேல் பவானி நீர்த்தேக்கத்தின் வடமேற்கே உள்ள காடுகளிலிருந்து உருவாகிறது. நிலம்பூருக்கு அருகிலுள்ள சாளியர்முக்கில் கரிம்புழா சாளியாரு ஆறுடன் இணைகிறது. கரிம்புழா புன்னப்புழா மற்றும் அதன் துணை நதிகளைக் கொண்டு செல்கிறது. புன்னப்புழா, கரிம்புழா பாலத்திற்கு அருகில் கரிம்புழா ஆற்றுடன் இணைகிறது.  
கரிம்புழா வனவிலங்கு சரணாலயம் என்ற பெயர் சாலியார் நதியின் துணை ஆறான கரிம்புழா ஆற்றிலிருந்து பெறப்பட்டதாகும்.
# தோயாங்

**தோயாங்** (Doyang) என்பது இந்திய மாநிலமான நாகாலாந்தின் மிக நீளமான, மிகப்பெரிய ஆறு ஆகும். நாகாலாந்து-அசாம் எல்லைக்கு அருகிலுள்ள சிறிய நீரோடைகளிலிருந்து தோன்றியதால், இது முதலில் துசு-சிட்சு ஆறாகப் பாய்கிறது. இது கோகிமா மாவட்டம், பெக் மாவட்டத்தில் இணையான திசையில் பாய்ந்து ஜுன்ஹேபோட்டோ மாவட்டத்தில் சந்திக்கிறது. பின்னர் இது வோகா மாவட்டத்தில் ஓடுகிறது. இங்கு இது இதன் பெயரான தோயாங் என்று அழைக்கப்படுகிறது. மேலும் தென்மேற்கு திசையிலும் பின்னர் வடக்கே அசாமிலும் சென்று தன்சிரி ஆற்றுடன் இணைகிறது. இது பிரம்மபுத்திரா ஆற்றின் இடது கிளை ஆறாகும்.
# தோயாங்

## அணை

தோயாங் நீர்மின் திட்டம் நாகாலாந்தில் உள்ள பெரிய அணை ஆகும். இது 2000-ஆம் ஆண்டில் தொடங்கப்பட்டது. இத்திட்டத்தின் மொத்த நிறுவப்பட்ட திறன் 75 (3 X 25 மெகாவாட்) ஆகும்.
# அச்சி ஆறு

**அச்சி ஆறு** (*Aji River*) இந்தியாவின் குசராத்து மாநிலத்தில் உள்ள சௌராட்டிர பிராந்தியத்தின் முக்கிய ஆறுகளில் ஒன்றாகும். இது இராச்கோட்டை கிழக்கு-மேற்கு பகுதிகளாகப் பிரிக்கிறது. அச்சி ஆற்றில் நான்கு அணைகள் உள்ளன. இந்த ஆற்றின் நீர் விவசாயத்திற்கும் குடிநீருக்கும் பயன்படுத்தப்படுகிறது.
# அச்சி ஆறு

## நீர்த்தேக்கங்கள்

- இராச்கோட்டு-அச்சி I நீர்த்தேக்கம்
- இராச்கோட்டு-அச்சி II நீர்த்தேக்கம்
- பாததாரி-அச்சி III நீர்த்தேக்கம்
- இயோடியா-அச்சி IV நீர்த்தேக்கம்
# அச்சி ஆறு

## சுத்திகரிப்புத் திட்டம்

இராச்கோட்டு மாநகராட்சி அச்சி நதியை சுத்திகரிப்பதற்கும், இரு முனைகளிலும் தக்கவைப்பு சுவர்கள் மற்றும் தோட்டங்களை வழங்குவதற்கும் ஒரு திட்டத்தை தொடங்கியது. சர்தார் மற்றும் இங்கோல்கட்டு மலைப்பகுதிகளில் இருந்து உருவாகி, 250 கி. மீ நீளமுள்ள அச்சி ஆறு கட்ச் வளைகுடா<nowiki/>வில் பாய்கிறது. &nbsp;அட்கோட்டு அருகிலுள்ள சர்தார் மலைகளில் இருந்து உருவாகும் நியாரி, கோகல்தடி, பாங்குடி மற்றும் தோந்தி ஆறுகள் அச்சி ஆற்றின் முக்கிய துணை ஆறுகளில் சிலவாகும். அச்சி ஆற்றில் பெரிய நீர்ப்பாசனத் திட்டங்கள் உள்ளன, ஆனால் அவற்றில் எதுவும் நீர்ப்பாசனத்திற்கான எந்த கால்வாய் அமைப்புகளையும் ஆதரிக்கவில்லை.  
2017 ஆம் ஆண்டு சூலை மாதத்தில் சௌராட்டிரா நர்மதா அவதாரன் பாசனத் திட்டத்தின் கீழ் இராச்கோட்டு அருகே அச்சி அணையை நிரப்புவதை பிரதமர் நரேந்திர மோடி திறந்து வைத்தார்.
# குக்ரைல் ஆறு

**குக்ரைல் ஆறு** (*Kukrail River*) இந்தியாவின் உத்தரப்பிரதேச மாநிலத்தில் பாயும் ஓர் ஆறாகும். கோமதி ஆற்றின் இடது கரையில் பாயும் சிறிய துணை ஆறான இது இலக்னோவில் கோமதி ஆற்றுடன் கலக்கிறது.
# குக்ரைல் ஆறு

## ஆற்றின் பாதை

இலக்னோவின் பக்சி கா தலாப் நகரத்தில் ஆசுட்டி கிராமத்தில் உள்ள தாசூர் பாபா குளத்திற்கு அருகிலுள்ள கிணற்றில் இருந்து குக்ரைல் ஆறு உருவாகிறது. பின்னர் இது குக்ரைல் காப்புக்காடு வனப்பகுதி வழியாக சுமார் 6 கி. மீ. தூரம் பயணிக்கிறது. கோமதி நதியுடன் இணைவதற்கு முன்பு சுமார் 28 கிமீ நீளமுள்ள ஆறாகப் பாய்கிறது.
# குக்ரைல் ஆறு

## வரலாறு.

உள்ளூர் நாட்டுப்புறக் கதைகளின்படி, குக்ரைல் ஆறு சுமார் 200 ஆண்டுகளுக்கு முன்பு தோன்றியது. முதன்முதலில் 1904 ஆம் ஆண்டு அரசிதழில் ஆவணப்படுத்தப்பட்டது. 1960 ஆம் ஆண்டில், இதன் நீர் மட்டம் 113.2 மீட்டர்களை எட்டியது. இதனால் 1962 ஆம் ஆண்டில் ஆற்றின் குறுக்கே கரைகள் கட்டப்படுவதற்கு வழிவகுத்தது. 1980 ஆம் ஆண்டில், குக்ரைல் மற்றும் கோமதியின் பிற துணை நதிகளுக்கு இடையிலான நிலம், நகராட்சி சிலெட் பண்ணை என்று அழைக்கப்படுகிறது. இப்பண்ணை இலக்னோ மேம்பாட்டு ஆணையத்தின் வளர்ச்சிக்காக வழங்கப்பட்டது.
# குக்ரைல் ஆறு

## பாதுகாப்பு

2024 ஆம் ஆண்டில், குக்ரைல் ஆற்றின் குறுக்கே 50 மீட்டர் நீளமுள்ள பகுதி வெள்ளச் சமவெளியாக அறிவிக்கப்பட்டது. இதன் ஒரு பகுதியாக இலக்னோ மேம்பாட்டு ஆணையம் அக்பர் நகர் பகுதியில் ஒரு பெரிய இடிப்பு நடவடிக்கையை நடத்தியது. அங்கு 1,800 எண்ணிக்கைக்கும் மேற்பட்ட சட்டவிரோத கட்டமைப்புகள் அகற்றப்பட்டன.
# சில்லாசு நதி

**சில்லாசு நதி** (*Sillas River*) என்பது கிமு மூன்றாம் நூற்றாண்டில் இந்தியாவிற்கு பயணம் வந்த கிரேக்கப் பயணியும் புவியியலாளருமான மெகசுதனிசு இருந்திருக்கும் என்று நம்பிய ஒரு நதியாகும். மெகசுதனிசின் கூற்றுப்படி, இந்த நதி விசித்திரமானது. இந்நதியில் போடப்பட்ட எதுவும் மிதக்காது. ஆனால் விசித்திரமாக கீழே மூழ்கும். மெகசுதனிசு தனது புத்தகமான இண்டிகாவில் இதைப் பற்றி குறிப்பிட்டுள்ளார். இதுபோன்ற எந்த நதியும் இந்தியாவிலோ அல்லது வேறு இடத்திலோ இதுவரை கண்டுபிடிக்கப்படவில்லை.
# டார்ஜிலிங் சட்டமன்றத் தொகுதி

**டார்ஜிலிங் சட்டமன்றத் தொகுதி** (Darjeeling Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது டார்ஜிலிங் மாவட்டத்தில் அமைந்துள்ளது. இது டார்ஜிலிங் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
| ஆண்டு | உறுப்பினர் | கட்சி |
| --- | --- | --- |
| 2021 | நீரசு தமாங் சிம்பா | பாரதிய ஜனதா கட்சி |
| 2016 | அமர் சிங் ராய் | கோர்க்கா ஜனமுக்தி மோர்ச்சா |
| 2011 | திரிலோக் குமார் திவான் |  |
| 2006 | பிரனாய் ராய் | rowspan=3 |
| 2001 | டி.கே. பிரதான் | கூர்க்கா தேசிய விடுதலை முன்னணி |
| 1996 | நர் பகதூர் செத்ரி |  |
| 1991 | நரேந்திர குமாய் | சுயேச்சை |
| 1987 | தவா லாமா | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |
| 1977 | தியோ பிரகாசு ராய் | சுயேச்சை |
| 1972 | அகில பாரத கூர்க்கா லீக் |  |
| 1971 | } |  |
# தபிதா பாபு

என்ற முதல் பெண்கள் இதழை தமிழில் நிறுவியவர்.''']]
தபிதா பாபு **(1845 – 1890)** ‘அமிர்தவசனி’ என்ற முதல் பெண்கள் இதழை தமிழில் தோற்றுவித்தவர்.
# தபிதா பாபு

## இளமை காலம்

இவர், செப்டம்பர் 8, 1845ல், சென்னையில் பிறந்தார். பிறந்ததுமே தாயை இழந்தார். தந்தை ஹோசியா பீட்டர், வேப்பேரி புனித பால் பள்ளியில் ஆசிரியராகப் பணியாற்றினார். அதே பள்ளியில் கல்வி பயின்றார் தபிதா.அதன் பின் கறுப்பர் நகரத்தின் ஹர்ட் என்ற அமெரிக்க மிஷனரியின் வீட்டில் வளர்க்கப்பட்டார். சென்னை மாநிலக் கல்லூரியில் பணியாற்றி வந்த தமிழ்ப் பண்டிதர் ஒருவர் மூலம் தமிழை முறையாக எழுதப் படிக்கக் கற்றுக் கொண்டார். அங்கே இவர் ஆங்கிலம் மற்றும் தெலுங்கு மொழியையும் கற்றுக்கொண்டார். அமெரிக்கன் மிஷன் அச்சகத்தில் ஹர்ட் கண்காணிப்பாளராகப் பணியாற்றி வந்தார். அடிக்கடி தபிதாவை அங்கு அழைத்துச் சென்றார். அதன் மூலம் அச்சகப் பணிகளைக் கற்றுத் தேர்ந்தார் தபிதா.  
தபிதா, இலவச சர்ச் மிஷன் போர்டிங் பள்ளியில் ஆசிரியராகப் பொறுப்பேற்றார். மிஷனின் பெண்கள் பள்ளிகளின் பொறுப்பாளராக இருந்த ஆர்.எம். பாபுவுடன் அவருக்குத் திருமணமானது. திருமணத்திற்குப் பின் முழுக்க முழுக்க சர்ச் மிஷன் பள்ளிகளின் வளர்ச்சிக்காகத் தன்னை அர்ப்பணித்துக் கொண்டார். பாபு, தென்னிந்தியாவின் முதல் இந்தியக் கிறிஸ்தவ இதழான 'தி ஈஸ்டர்ன் ஸ்டார்' இதழின் நிர்வாக உரிமையாளராகவும் 'சத்திய தீபம்', இதழின் ஆசிரியராகவும் இருந்துள்ளார். ஏற்கனவே அச்சகப் பணிகளில் நல்ல அனுபவம் பெற்றிருந்த தபிதா, இவ்விதழ்களின் வெளியீட்டிற்கு உதவினார்.
# தபிதா பாபு

## ஜெனானா கற்பித்தல்

பெண்கள் வீட்டிலிருந்தே கல்வி பயிலவேண்டும் என்ற நோக்கத்திலும், அவர்கள் அறிவை வளர்க்கும் ஆர்வத்திலும் 1865ல் 'அமிர்தவசனி' இதழைத் தொடங்கினார். ‘ஜெனானா கற்பித்தல்' என்ற கல்வி பயிற்றுவிக்கும் முறையை அறிமுகப்படுத்தினார். தானே நேரடியாகப் பெண் குழந்தைகளின் வீட்டிற்குச் சென்று கல்வி போதித்தார். அதற்கென ஒரு குழு அமைத்துச் செயல்பட்டார். சென்னையில் ஜெனானா முறை கல்வியை முதன்முதலில் ஏற்படுத்தியவர் தபிதா பாபுதான். ஆறு பள்ளிகள் தபிதா பாபுவின் மேற்பார்வையில் இயங்கின. அதனைப் பரவலாக்கி, பெண்கள் கல்வி பயில்வதில் இருந்த தடைகளை நீக்க முயற்சித்தார். பெண்கள் பயிலும் பள்ளிகளில் பெண் ஆசிரியர்களையே நியமித்தார். அதற்காகப் பெண்களுக்கு ஆசிரியர் பயிற்சி அளிக்க, 'மெட்ராஸ் கிறிஸ்தவப் பெண் பயிற்சி பள்ளி'யை 1871ல் தொடங்கினார். அதன்மூலம் பயிற்சி பெற்றவர்களை, பல்வேறு மிஷன்களின் ஜெனானா நிறுவனத்தில் போதிப்பதற்காக அனுப்பினார்.
# தபிதா பாபு

## இறப்பு

பெண்களின் வாழ்க்கைத் தரம் உயர்வதிலும் அவர்களின் கல்வி, சமூக மேம்பாட்டிலும் அக்கறை கொண்டு செயல்பட்ட தபிதா பாபு, பிப்ரவரி 6, 1890ஆம் ஆண்டு காலமானார்.
# மலகுனி ஆறு

**மலகுனி ஆறு** (*Malaguni River*) இந்தியாவின் ஒடிசா மாநிலத்தில் பாயும் ஓர் ஆறாகும். மல்லகுனி ஆறு, மலங்குய் ஆறு என்ற பெயர்களாலும் இந்த ஆறு அறியப்படுகிறது. ஒடிசா மாநிலத்தின் குர்தா மாவட்டத்தில் உள்ள ஓர் ஆழ்பள்ள நீரோடை அல்லது மலை ஓடையாக இந்த ஆறு அறியப்படுகிறது. கஞ்சம் மாவட்டம் மற்றும் குர்தா மாவட்டத்தின் எல்லையில் மலகுனி ஆறு உருவாகிறது. குர்தா தாலுக்கா வழியாக வடகிழக்கு, கிழக்கு மற்றும் தென்கிழக்கில் பாய்ந்து, வரலாற்று சிறப்புமிக்க கோலாபாய் சாசான் கிராமத்தைக் கடந்து, பூரி மாவட்டத்தில் உள்ள பாலபத்ரபூர் கிராமத்திற்கு வடக்கே 1 கிமீ (0.62 மைல்) தொலைவில் 20°0′1″வடக்கு 85°37′30″கிழக்கு ஆள்கூறுகளில் தயா நதியுடன் இணைகிறது. பின்னர் தயா ஆறு தென்மேற்கே சிலிகா ஏரியில் பாய்ந்து பின்னர் அது வங்காள விரிகுடாவில் கலக்கிறது.  
இராமேசுவர் கிராமத்திற்கு அருகில் இந்த ஓடையில் ஒரு சிறிய நீர்ப்பாசன திட்டம் கட்டப்பட்டுள்ளது. வெள்ளம் வரும்போது, குர்தா, சிலிகா மற்றும் டாங்கி தொகுதிகளின் சில பகுதிகள் மோசமாக பாதிக்கப்படுகின்றன.
# சி. மு. கௌதம்

**சிதம்பரம் முரளிதரன் கௌதம்** (*Chidhambaram Muralidharen Gautam* பிறப்பு 8 மார்ச் 1986) ஓர் இந்தியத் துடுப்பாட்ட வீரர். கோவாவுக்குச் செல்வதற்கு முன்பு கருநாடகத் துடுப்பாட்ட அணிக்காக விளையாடினார்.
# சி. மு. கௌதம்

## உள்ளூர் போட்டிகள்

ஐந்து பருவங்களாக கருநாடக அணியில் ஒரு முக்கிய வீரராக இருந்தார். மட்டையாளராக அறிமுகமான இவர் இலக்குக் கவனிப்பாளராக இருந்த திலக் நாயுடுற்குப் பிறகு தலைவர் பொறுப்பேற்றார்.  
2011 ஆம் ஆண்டு சால்வே சேலஞ்சர் கோப்பையில் *இந்தியா கிரீன் கிரிக்கெட்* அணியைப் பிரதிநிதித்துவப்படுத்தினார்.  
2019–20 ரஞ்சிக் கோப்பைக்கு முன்னதாக, இவர் கருநாடகாவிலிருந்து கோவாவுக்குக் குடிபெயர்ந்தார்.
# சி. மு. கௌதம்

## ஐபிஎல்

ஐபிஎல் 2011, ஐபிஎல் 2012 இல் ராயல் சேலஞ்சர்ஸ் பெங்களூரு அணியில் இடம்பெற்றிருந்தார், ஆனால் விளையாட வாய்ப்பு கிடைக்கவில்லை. டெல்லி டேர்டெவில்ஸ் அணி 2013 ஆம் ஆண்டு இவருடன் ஒரு வருட ஒப்பந்தத்தில் கையெழுத்திட்டது.  
டேர்டெவில்ஸ் அணியில் நமன் ஓஜா, புனீத் பிசுடு ஆகிய இருவருடன் கேதார் ஜாதவ் பகுதி நேர இலக்குக் கவனிப்பாளராக விளையாடினர். 2014 ஐபிஎல்லுக்கு முன்பு, இவரை மும்பை இந்தியன்ஸ் அணி ஏலத்தில் ரூ. 20 லட்சம் மதிப்பில் ஒப்பந்தம் செய்தது.
# பவளக்கொடி கும்மி

**பவளக்கொடி கும்மியாட்டம்** அல்லது **வள்ளி கும்மியாட்டம்** என்பது பலர் வட்டமாகவோ வரிசையாகவோ நின்று கொண்டு ஆடும் ஒரு வகையான கும்மியாட்டம். ஆடிக்கொண்டு வரும்போது இசைக்குத் தகுந்தவாறு தன் கைகளைத் தட்டி கால்களையும் இடுப்பையும் தலையையும் அழகுற அசைத்து குனிந்தும் நிமிர்ந்தும் கூட்டமாக ஆடும் ஒரு கூத்து. தமிழ்நாட்டின் கொங்கு பகுதியில் இந்த வகைக் கும்மியாட்டம் ஆடப்படுகிறது.
# பவளக்கொடி கும்மி

## ஆடும் விதம்

இந்த கதை பாடலில் இடை இடையே வசனங்கள் பேசப்படும். இந்தக் கும்மியை ஆடுபவர்கள் இரண்டு மூன்று வரிசையாக நின்று கொள்வார். ஆடுபவர்கள் ஆடும்பொழுது பச்சை மற்றும் நீலம் வண்ணம் சீருடை அணிந்து கொள்வார்கள். பாடல் பாடுபவர் முன்னால் நின்று கொண்டு அல்லது வரிசையில் நின்று ஆடியோ படியே பாடல்களைப் பாடுவார். வரிசையில் நிற்பவர்கள் பாடல் வரி அடி முடிந்தவுடன் பன்னாங்கு பாடுவார். அதன் பின்னரே மறுபடியும் கும்மி பாடலில் அடுத்த அடி பாடப்படும். இப்பாடலுக்கு ஆடும் பொழுது காலில் சலங்கைக் கட்டி அவ்வப்போது பாட்டுக்கேட்ப கைகள் தட்டி பன்னாங்குப்பாடி ஆட்டம் ஆடுவார்கள். இந்தக் கதையானது பல பாடல்களைக் கொண்டுள்ளது. ஒவ்வொரு பாடலும் தருவு என அழைக்கப்படுகிறது. முதல் தருவானது முழு முதற்கடவுளான விநாயகரை வணங்கவும் இரண்டாவது தருவான முருகப்பெருமானை வணங்கவும் பாடப்படுகிறது. அதன் பின்னர் கதையின் பாடல்கள் தொடர்ந்து வரும்
மகாபாரதத்தில் வருகிற கதாபாத்திரங்களை கொண்டு பாடப்படும்.
# பவளக்கொடி கும்மி

## பாடல் வரிகள்

பாலங்கேட்டிடும் நல்லதேர்து செய்ய அந்த பவளம் எங்கே விளைகிறது சொல்லும் பாங்கியே
<pre>தன்னனாம் தன்னே நானே நானன்ன தன்னம் தான் அன்னன்னன் நானே
தெக்கே தேசம் வெகுதூரமாமணி அந்த தெண்கடலுக்கு அப்புறம் செல்ல வேண்டுமே
தன்னனான நாம் தன்னை நானே தனம் தானன்னே நானன்னே நானே
தூரம் என்னவோ சொல்லும் பாங்கியே நம் துரிதமுடன் அவ்வனத்தைச் சென்று பார்க்கலாம்
தன்னனாம் தன்னே நானே நானன்ன தனம் தான நானே
ஏழு சமுத்திரம் தன்னை கடந்தால் இன்பமுடன் காணலாமே பவளக்காட்டையே…</pre>
# பவளக்கொடி கும்மி

## தொன்மம்

அஸ்தினாபுரத்தில் பஞ்சபாண்டவர்கள் ஆட்சி செய்து வந்தனர் அர்ஜுனன் ஒருமுறை மதுரை வந்த பொழுது மதுரையை ஆட்சி செய்து கொண்டிருந்த அல்லி மகாராணியை திருமணம் செய்து கொள்கிறார். பின்னர் சில மாதங்கள் அர்ஜுனன் மற்றும் அல்லிக்கு ஆண் குழந்தை பிறக்கிறது குழந்தைக்குப் புலேந்திரன் எனப் பெயரிட்டு வளர்த்தனர். சில நாட்களில் அர்ஜுனன் அஸ்தினாபுரத்திற்கே வந்துவிட அல்லிராணி மதுரையைச் சீரும் சிறப்புமாக ஆட்சி செய்து வந்தார். குழந்தைக்கு ஐந்து வயதாகி அவன் தோழர்களுடன் வீதியில் தேரை ஒட்டி விளையாடும்போது அவனுடைய தங்கத்தேர் மீது ஒரு சிறுவன் தன் மரத்தேரை மோதி விட்டான். அதற்கான காரணத்தைக் கேட்கும்பொழுது இது என்ன அருமை பொருந்திய பவளத்தேரா என கேட்டான். உடனே பவளத்தேரைக் கொண்டு வந்து தான் இனி உங்களுடன் விளையாடுவேன் என புலேந்திரன் சபதம் செய்து வந்தார். தன் அம்மாவிடம் அல்லியிடம் உரைக்கிறார். இந்த பவளத்தை செய்ய பவள வனத்தீவில் இருப்பதை அறிந்த அள்ளி அதை கொண்டு வர ஆள் தேடுகிறாள். அப்பொழுது சேடிகள் அர்ச்சுனரைத் தவிர வேற யாரும் பவள வனம் போய்த் திரும்ப முடியாது என்கிறார்கள். அதனால் அர்ச்சனை அழைத்து பவளம் கொண்டு வரும்படி வேண்டுகிறாள். அர்ஜுனன் கிருஷ்ணனின் உதவியுடன் பவளத்தை விட்டு செல்கிறார். பவளத் தீவை சேர மன்னர் ஆட்சி செய்து வந்தார். அவருக்குப் பவளக்கொடி என்னும் மகள் இருந்தால் பவளக்கொடியே பவளவனத்தில் இளவரசி. அவள் மகனுக்கு பவளம் எடுத்து வர அங்கு சென்ற அர்ஜுனன் பவளக்கொடியின் அழகில் மயங்கி கிருஷ்ணனின் துணையுடன் அவளைத் திருமணம் செய்து கொள்கிறான். அதனை அறிந்த அள்ளி மிகுந்த கோபம் கொண்டு அர்ஜுனனைக் கொல்ல படையுடன் பவளவனம் வந்துவிட்டாள். இதனை அறிந்த கிருஷ்ணர் ஒரு நாடகமாடி அனைவரையும் சமாதானம் செய்து வைக்கிறார். பின்னர் புலேந்திரன் தன் சிற்றாணை பவளக்கொடியிடம் பவளத்தேர் வாங்கி ஓட்டி மகிழ்கிறான் இத்துடன் இக்கதை நிறைவு பெறுகிறது.
# அசுவனி குமார்

**அசுவனி குமார்** (*Ashwani Kumar* பிறப்பு ஆகத்து 29, 2001) ஓர் இந்தியத் துடுப்பாட்ட வீரராவார். 2019–20 ரஞ்சிக் கோபையில் பஞ்சாப் அணிக்காக திசம்பர் 9, 2019 இல் முதல் தரத் துடுப்பட்டப் போட்டியில் அறிமுகமானார். 2021–22 விஜய் அசாரே கோப்பையில் பஞ்சாப் அணிக்காக திசம்பர் 8, 2021 இல் பட்டியல் அ போட்டியில் அறிமுகமானார்.
# அசுவனி குமார்

## ஐபிஎல்

2025 ஆம் ஆண்டில் நடைபெற்ற ஐபிஎல் ஏலத்தில் மும்பை இந்தியன்ஸ் அணி இவரை 30 ரூபாய் மதிப்பில் ஏலத்தில் எடுத்தது. மார்ச் 31, 2025 இல் கொல்கத்தா நைட் ரைடர்ஸ் அணிக்கு எதிராக மும்பை இந்தியன்ஸ் அணிக்காக ஐபிஎல் தொடரின் தனது அறிமுகப் போட்டியில் நான்கு இலக்குகளைக் கைப்பறிய முதல் வீரர் எனும் சாதனை படைத்தார்.
# சரிதா பதாரியா

## அரசியல் வாழ்க்கை

1999ஆம் ஆண்டில் அரசியலில் நுழைந்து நடைபெற்ற நாடாளுமன்றத் தேர்தலில் இந்திய தேசிய காங்கிரசு வேட்பாளரா எட்டாவா மக்களவைத் தொகுதியில் போட்டியிட்டுத் தோல்வியடைந்தார். இதன்பிறகு 2000ஆம் ஆண்டில் பாரதிய ஜனதா கட்சி சேர்ந்தார். மீண்டும் 2004ஆம் ஆண்டு நடைபெற்ற மக்களவைத் தேர்தலில் எட்டாவா மக்களவைத் தொகுதியில் போட்டியிட்டுத் தோல்வியடைந்தார். ஆரம்பத்தில் இவர் ஒரு சமூக சேவகராக பொதுவில் பணியாற்றத் தொடங்கினார், ஆனால் விரைவில் மக்கள் மத்தியில் பிரபலமடைந்தார். 2007-ஆம் ஆண்டில் பாஜகவின் உத்தரப்பிரதேசப் பிரிவின் செயலாளராக நியமிக்கப்பட்டார். 2010-ஆம் ஆண்டில் இசுமிருதி இரானி தலைவராக இருந்தபோது பாஜக மகளிர் அணியின் தேசிய துணைத் தலைவராக நியமிக்கப்பட்டார். 2013-ஆம் ஆண்டில் பாரதிய ஜனதா கட்சி உத்தரப்பிரதேசப் பிரிவின் துணைத் தலைவராக நியமிக்கப்பட்டார். தற்போது பிரதமர் நரேந்திர மோதியின் தலைமையில் பேத்தி பச்சாவோ பேத்தி பதாவோ அபியான் திட்டத்தின் உத்தரப்பிரதேசத் தலைவர் பதவியை வகிக்கிறார். 2017-ஆம் ஆண்டில் இவர் பாரதிய ஜனதா கட்சி வேட்பாளராக எடாவா சட்டமன்றத் தொகுதியிலிருந்து உத்தரப்பிரதேசச் சட்டமன்ற உறுப்பினராகத் தேர்ந்தெடுக்கப்பட்டார். இந்தத் தேர்தலில் இவர் 91234 வாக்குகளைப் பெற்றார்.
# வாமனபுரம் ஆறு

**வாமனபுரம் ஆறு** (Vamanapuram River) என்பது இந்தியாவின் தெற்கு கேரளாவில் பாயும் 88 கிலோமீட்டர் (55மைல்) நீளமுள்ள ஓர் ஆறாகும். திருவனந்தபுரம் மாவட்டத்தின் வடக்குப் பகுதிகள் வழியாக இந்த ஆறு பாய்கிறது. திருவனந்தபுரம் மாவட்டத்தின் மிக நீளமான ஆறும் வாமனபுரம் ஆறாகும். கொல்லம்புழயாரு என்றும் ஆற்றிங்கல்லாறு என்றும் வெவ்வேறு பெயர்களால் இந்த ஆறு அழைக்கப்படுகிறது. மேல் சித்தார், மஞ்சப்பிரயாறு என்ற நீரோடைகள் வாமனபுரம் ஆற்றின் இரண்டு துணை ஆறுகள் ஆகும். இவை பொன்முடி மலைவாசத்தலத்திற்கு அருகில் உருவாகின்றன.
# வாமனபுரம் ஆறு

## ஆற்றின் பாதை

வாமனபுரம் ஆறு மேற்குத் தொடர்ச்சி மலையின் தெற்குப் பகுதியில் உள்ள செமுஞ்சிமோட்டா மலைகளில் (உயரம். 1860 மீ) உருவாகி, கேரளாவின் திருவனந்தபுரம் மாவட்டம் வழியாக முழுமையாக பாய்கிறது. இந்த ஆற்றின் போக்கு அஞ்செங்கோ ஏரியில் (அஞ்சுதெங்கு ஏரி) சிராயன்கீழுக்கு அருகில் முடிவடைகிறது. ஆற்றிங்கல் நகராட்சி, கரேட்டி, பாலோட்டு, விதுரா மற்றும் கல்லார் வழியாக வாமனபுரம் ஆறு பாய்கிறது. திருவிதாங்கூர் அரச குடும்பத்துடன் இணைக்கப்பட்டுள்ள கொல்லம்புழாவில் உள்ள *திரு ஆராட்டு காவு தேவி கோயில்* இந்த ஆற்றின் கரையில் அமைந்துள்ளது.  
மீன்முட்டி அருவி இந்த ஆற்றின் மேல் பகுதியில் அமைந்துள்ளது.
# வாமனபுரம் ஆறு

## முக்கியத்துவம்

ஆற்றிங்கல் மற்றும் வர்கலா நகராட்சிகளுக்கு வாமனபுரம் ஆறு ஒரு முக்கிய நீர் ஆதாரமாகும். சிராயின்கீழ் அருகே ஆற்றின் கீழ் பகுதியில் படகு சவாரி உள்ளது. ஆற்றின் மேல் பகுதியில், குறிப்பாக மீன்முட்டி நீர்வீழ்ச்சி மற்றும் தவக்கல் நீர்வீழ்ச்சிகளில் கணிசமான சுற்றுலா நடவடிக்கைகள் உள்ளன.
# வாமனபுரம் ஆறு

## முக்கியத்துவம்

### வாமனபுரம் பாசனத் திட்டம்

வாமனபுரம் பாசனத் திட்டம் 1970 ஆம் ஆண்டுகளில் திட்டமிடப்பட்டது, ஆனால் மக்களின் எதிர்ப்பின் காரணமாக திட்டம் செயல்பட முடியவில்லை. மாவட்டத்தில் அணை இல்லாத ஒரே நதி இதுவாகும். தற்போது கேரள நீர் ஆணையத்தால் ஆற்றில் ஒரு கட்டுப்பாட்டு அமைப்பை உருவாக்க திட்டங்கள் உள்ளன.
# மலேர்கோட்லா

**மலேர்கோட்லா** (*Malerkotla *), இந்தியாவின் பஞ்சாப் மாநிலத்தில் உள்ள மலேர்கோட்லா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும் . இது மாநிலத் தலைநகரான சண்டிருக்கு தென்மேற்கே 109 கிலோ மீட்டர் தொலைவில் உள்ளது. இதனருகே லூதியானா 50 கிலோ மீட்டர் தொலைவிலும்; சங்குரூர் 35 கிலோ மீட்டர் தொலைவில் உள்ளது.